Page:History of two brothers misfortunes.pdf/18

 Hout hout, says John, ony o’ them ’ill fare me, but my mither says there’s twa o’, them has fauts; and what is their fauts, said the goodwife? Hout, said John, its no a meikle faut, but I do nae like it, they got men or they were married: and what shall I do with them? said the goodman?

John. A deed goodman, as ye’er ay dealing among dead beasts and living beasts, w’d put them awa’ amang other beasts, or gin ye be aun ony penny, let some body take them up o’ desperate debt, I sude flee the sykes fiae them, they anger’d you and sham’d you baith wi' their bastards, a wheen daft jades gets men or they are married, & bairns or they get bridals.

Goodwife. A wat well that’s true lad.

Grizy. A well John than, will ye tak me? I had nae bastards; how will you and I do?

John. I watna gin ye be able to get a bastard, yet ye may hae some war fault; ye maun be my penny worth, for ye’re unco little, and I’m o’er muckle, and gin ye and I war ance carded thro’ ither, we may get bonny weans o’ a middle mak: I hae nae fauts to ye, but ye hae a high breast, a humpback